दिव्यांग प्रमाण पत्र बनाने के लिए मकराना में शिविर लगवाया जाए
नगरपरिषद सभापति शौकत अली गौड़ ने शुक्रवार को जिला कलेक्टर को एक ज्ञापन भेजकर मकराना में दिव्यांग प्रमाण पत्र बनाने के लिए विशेष शिविर आयोजित करवाने की मांग की है। उन्होंने बताया कि मकराना क्षेत्र में वर्ष 2012 के बाद से दिव्यांगों के लिए शिविर का आयोजन नहीं किया गया है। ऐसे में उन्हें पेंशन योजना, पालनहार योजना, रियायती रेल पास, दिव्यांगों की शादी के लिए अनुदान, आस्था कार्ड, खाद्य सुरक्षा योजना, भामाशाह स्वास्थ्य बीमा योजना आदि राज्य सरकार की कई योजनाओं का लाभ नहीं मिल पा रहा है। ऐसे में मकराना में दिव्यांगों के लिए शीघ्र एक विशेष शिविर आयोजित करवाया जाए इसमें अस्थि रोग विशेषज्ञ, मानसिक रोग, आंख रोग, नाक,कान गला रोग विशेषज्ञ सहित अन्य विशेषज्ञ चिकित्सकों की टीम मौजूद रहे ताकि उन्हें प्रमाण पत्र जारी किए जा सकें।
hin_Deva hin_Deva